पुस २०, दोलखा (अस)। दोलखाका किसानहरू बङ्गुरपालन व्यवसायमा आकर्षित भएका छन् । यो व्यवसायबाट राम्रो आम्दानी हुन थालेपछि किसानहरूको आकर्षा बढेको हो । सुन्द्रावती गाविसमा किसानहरू ‘सुन्द्रावती बङ्गुरपालन समूह’ गठन गरेर सामूहिक रूपमा यो व्यवसायमा लागेका हुन् । यो गाविस सदरमुकाम चरिकोटबाट करीब १३ किलोमिटर उत्तरमा पर्छ । सो गाविसका बासिन्दाले जिल्लामा भएको मासुको अभावलाई कम गर्ने उद्देश्यले बङ्गुरपालन शुरू गरेको बङ्गुरपालन व्यवसायका संरक्षक वेदचन्द्र उप्रेतीले अभियानलाई वताए ।
